**SLOVEŠČINA, PONEDELJEK, 23.3.2020**

UČNA TEMA: Mala in velika pisana črka s



[This Photo](https://www.flickr.com/photos/bycp/5612802943) by Unknown Author is licensed under [CC BY-NC](https://creativecommons.org/licenses/by-nc/3.0/)

Naštej nekaj besed, ki se začnejo s črko s (slon, sonce,...). V delovnem zvezku za opismenjevanje (stran 104-105) poglej kako se zapiše mala pisana črka s. Primerjajo jo z malo tiskano črko s. Opiši razlike. Sedaj pa poglej še veliko pisano črko s. A te spominja na katero drugo črko? Katero?

Zapis črke vadi s prstkom na listu papirja ali na mizi. Nato pisane črke s prstkom napišeš še mamici ali očku na hrbet, lahko iz pisanih črk sestaviš besedo, mamica ali očka pa mora ugotoviti, kaj si ji/mu napisal/-a. Zamenjajta vlogi in naj mamica ali očka napišeta črke tebi na hrbet. Kaj sta napisala?

Sedaj pa odpri delovni zvezek za opismenjevanje in vadi zapis črke.



[This Photo](https://commons.wikimedia.org/wiki/File:Tyagibeefarm_logo.jpg) by Unknown Author is licensed under [CC BY-SA](https://creativecommons.org/licenses/by-sa/3.0/)

**Hitri in vedoželjni, lahko naredijo še naslednjo nalogo.**

V zvezek z vmesno črto napiši naslov VAJA in datum. Potem napiši 2 vrsti malih pisanih črk s in 2 vrsti velikih pisanih črk s. Spodaj zapisane besede prepiši s pisanimi črkami (pazi na veliko začetnico pri imenih).

ZAPISANE BESEDE PREPIŠI S PISANIMI ČRKAMI

sova, sama, mesec, bos, svinec, snov, resnica, sonce, Simon, Samo.

